Valmieras Kultūras centrs

"Sestā Jūdze" jaunākā CD "LATVIEŠI" prezentācijas koncerts "DZIEDI MANI UZ MĀJĀM"
2024-11-22 18:00 - 20:00 (Europe/Helsinki) | Valmieras Kultūras centra lielā zāle, Rīgas iela 10, Valmiera, Latvija
“Sestā Jūdze” izziņo koncertsērijas “Latvieši” turpinājumu
Ņemot vērā klausītāju izrādīto interesi, Latvijas titulētākā kantrimūzikas grupa “Sestā Jūdze” paziņo iepriekš iesāktās dziesmu albuma “Latvieši” prezentācijas pasākumu sērijas “Dziedi mani uz mājām” turpinājumu, kas gaidāms šī gada novembrī.
Ierasti jau iepriekš izskanējušajiem koncertiem, pirmā daļa tiks pilnībā veltīta gan patriotisku, gan romantisku noskaņu caurvītajam un joprojām aktuālajam ierakstam “Latvieši”, savukārt otrajā daļā izskanēs gan valsts svētku zīmē aizvadāmajam novembrim raksturīgās melodijas patriotiskās noskaņās, gan arī pa kādai romantiskākai stīgai.
Grupas “Sestā Jūdze” oriģināldziesmu autors un vokālists Agris Gedrovičs neslēpj prieku un pateicības vārdus savas mūzikas cienītājiem, kuri pamudinājuši grupu pēc diviem noslēgtiem koncerttūres posmiem pasākumu sēriju pagarināt par vēl vienu.
“Esam pateicīgi saviem klausītājiem, kuri sociālajos tīklos mūs aicina atbraukt ar koncertiem. Pēc pavasara pasākumiem secinājām, ka vēl ir atlikusi virkne neaptvertu vietu, kur tiekam gaidīti, un nākamajā koncertsērijas daļā centīsimies šos robus aizpildīt. Noteikti atnāciet, gaidīsim,” aicina A. Gedrovičs.
Pasākumos būs pieejams arī grupas šobrīd jaunākais studijas veikums – CD “Latvieši”.
Kolektīvie biļešu pieteikumi, zvanot pa tālruni 25 455 928.

Svētku koncertprogramma "Teic, kur zeme skaistākā"
2024-11-18 18:00 - 19:30 | Valmieras Kultūras centra lielā zāle, Rīgas iela 10, Valmiera, Latvija
Ņemot vērā lielo interesi par svētku koncertu “Teic, kur zeme skaistākā”, kas 18.novembrī plkst.18.00 norisināsies Valmieras Kultūras centrā, tiks nodrošināta koncerta tiešraide gan ārtelpā – pie Valmieras Kultūras centra ēkas, gan arī Valmieras novada mājaslapā www.valmierasnovads.lv .
Koncertu tiešraidē varēs noskatīties ikviens, izvēloties sev ērtāko un piemērotāko skatīšanās veidu.

Šobrīd visas ieejas kartes uz svētku koncertu “Teic, kur zeme skaistākā” ir izņemtas.

***
18.novembrī plkst.18.00 aicinām uz svētku koncertprogrammu “Teic, kur zeme skaistākā” Valmieras Kultūras centrā. Režisora Valda Pavlovska veidotajā koncertprogrammā “Teic, kur zeme skaistākā” skanēs patriotiskas un populāras latviešu komponistu Raimonda Paula, Zigmara Liepiņa, Mārtiņa Brauna, Jāņa Lūsēna, Jāņa Strazda dziesmas kopā ar izcilāko latviešu dzejnieku Ojāra Vācieša, Jāņa Petera, Leona Brieža dzeju. Koncertā piedalīsies dziedātāji Dainis Skutelis, Aija Vītoliņa un dāmu trio “Oranžās” (Olga Stare, Inta Gudovska, Anita Kārkliņa), muzikālā apvienība Jura Kristona vadībā (Modris Laizāns, Jānis Kalniņš, Ivars Kalniņš). Koncertu vadīs un dziesmas izpildīs Dailes teātra aktieris Artis Robežnieks.
Ieeja bez maksas, no 1.novembra saņemot ieejas kartes Valmieras Kultūras centra kasē. Visas ieejas kartes šobrīd izņemtas!

Baibas Sipenieces - Gavares jaunā stāvizrāde "Ir vēl!"
2024-11-16 18:00 - 19:30 | Valmieras Kultūras centra lielā zāle, Rīgas iela 10, Valmiera, Latvija
Aicinām uz jaunu, pozitīvu, izklaidējošu un humora pilnu stāvizrādi, kurā jūs sagaidīs lieliskā Baiba Sipeniece – Gavare, kas dalīsies ar saviem vēl nedzirdētajiem, piedzīvojumu pilnajiem stāstiem.
Reizēm notikumi iegriež tādu virpuli, ka paši prasās uz izstāstīšanu, nu atkal ir pienākusi tā reize, kad varu nākt un teikt: “Ir vēl!”. Stāvizrādes formāts – par to, ka cilvēks atnāk un stāsta, kā pasaule mijiedarbojas ar tavu dzīvi, kā izdzīvots konkrēts laiks, kā mēģināts ar šo laiku sadzīvot, un galu galā – kā atrasta dzīves garša.
“Man reiz draudzenei bija salūzis telefona aparātam zvans un mums bija noruna, ka stundās un pusstundās viņa drošības pēc pacels klausuli, lai vismaz tā mēs varētu sazināties. Ar mani ir kaut kas līdzīgs, pirms pieciem gadiem bija tā apaļā stunda, kad biju gatava runāt, un tagad ir kārta pusstundai. Un ir jau arī par ko,” saka Baiba.
“Daudziem sabiedrībā pazīstamiem cilvēkiem populāra lieta ir rakstīt savus memuārus, tādā veidā piefiksējot laiku. Rakstīšana nav mans žanrs, bet runāšana gan. Man vieglāk izstāstīt. Tas ir tas, ko māku darīt un daru jau gadiem. Jā, šis žanrs varbūt ir gaistošs, bet es priecājos, ka mans stāsts un skats uz lietām un notikumiem kādam rezonē. Tādēļ es laiku pa laikam runāju. Ja ejat garām, paceliet telefonu, varbūt kaut kur mūsu domas saskanēs,” aicina Baiba.

Baibas Sipenieces - Gavares stāvizrāde "Ir vēl"
2024-11-16 15:00 - 16:30 | Valmieras Kultūras centra lielā zāle, Rīgas iela 10, Valmiera, Latvija

Svētku balle ar grupu "COCO Orchestra" un Kārli Būmeisteru
2024-11-15 21:00 - 2024-11-16 01:00 | Kocēnu kultūras nams, Alejas iela 3, Kocēni
15. novembrī no plkst. 21.00 Kocēnu Kultūras namā notiks svētku balle. Par lustīgu noskaņojumu ballē rūpēsies grupa “CoCo Orchestra”.
Grupas “CoCo Orchestra” solists ir Kārlis Būmeisters, kurš kā mūziķis un televīzijas radījumu vadītājs Latvijas klausītāju sirdīs ir iemantojis īpašu vietu. Grupas sastāvā Kārlis izpilda pašmāju un ārzemju roka un popa hitus.
“CoCo Orchestra” kopš 2007.gada ir krājuši pieredzi privātu un korporatīvu pasākumu dzīvās mūzikas nodrošināšanā. Grupa izpilda populāro latviešu mūziku – repertuārā ir Raimonda Paula, Imanta Kalniņa, Dona, “Lādezera”, “Prāta Vētras”, “Līvu”, “Labvēlīgā Tipa” u.c. dziesmas, kā arī citzemju mūziku – “Coldplay”, Robbie Williams, Lenny Kravitz, Sting, Amy Winehouse, Muse, Snow Patrol, Kings of Leon, Duft Punk u.c.
Aicinām līdzi ņemt groziņu!​
Biļetes iepriekšpārdošanā: 10 EUR, pasākuma dienā – 15 EUR.

PUTNU DZIESMAS / Raimonda Paula un Guntara Rača koncertuzvedums - dzied DZEGUZĪTE , dejo DZINTARIŅŠ
2024-11-15 19:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
Īpaši ģimenēm un mūsu mazajiem skatītājiem piedāvājam apmeklēt Raimonda Paula un Guntara Rača jauno dziesmu programmu “Putnu dziesmas”, kuru koncertos visā Latvijā izpildīs bērnu vokālais ansamblis “Dzeguzīte” un tautas deju ansamblis “Dzintariņš”. Kopā ar ar aktieriem Jāni Kirmušku vai Edgaru Liporu un Sandiju Misiku uzzināsim Putnu stāstus, ko veido režisore Laila Kirmuška un horeogrāfi Sanita Misika, Viesturs Juris Lammass un Līga Indriksone.
19. marta koncertā Rīgā piedalīsies īpašie viesi – Aija Andrejeva, Paula Saija, Emīls Balceris, Nikolajs Puzikovs, Mārtiņš Kanters, Raimonds Celms, Edvards Strazdiņš, Rihards Lepers un Normunds Rutulis.

Erudīcijas spēle "Zini! Mini! Uzzini!"
2024-11-13 18:30 - 21:00, 2024-10-15 18:30 - 20:30 | Valmieras Kultūras centra lielā zāle, Rīgas iela 10, Valmiera, Latvija
Septembrī Valmieras Kultūras centrā sāksies erudīcijas spēles “Zini! Mini! Uzzini!” jaunā sezona. Šobrīd tirdzniecībā pieejamas biļetes uz pirmajām četrām spēlēm:
18.septembrī15.oktobrī13.novembrī10.decembrī
Vietu skaits ierobežots! Biļetes var iegādāties šeit: https://www.ziniminiuzzini.lv/event-list

Lāpu gājiens
2024-11-11 18:00 - 18:40 | Valmiera
Lāčplēša dienā, 11. novembrī, aicinām lielus un mazus doties Lāpu gājienā, pieminot brīvības cīnītājus un vienojoties gaismas ceļā cauri Valmieras centram. Plkst. 18.00 Lāpu gājiens vedīs no Valmieras Kultūras centra līdz pilsētas Centra kapiem.
Pulcēšanās gājienam – pie Valmieras Kultūras centra. Gājiens vedīs pa Rīgas ielu līdz Miera ielai, nogriežoties pa kreisi un dodoties līdz pilsētas Centra kapiem. Ap plkst. 18.20 būs piemiņas brīdis pilsētas Centra kapos. Aicinām līdzi ņemt lāpas un svecītes.

Svētku koncerts "Manos dzintara sapņos"
2024-11-10 15:00 - 17:00 | Valmieras Kultūras centra lielā zāle, Rīgas iela 10, Valmiera, Latvija
“Manos dzintara sapņos ir laimes tik daudz!”, teikts Viļa Plūdoņa dzejolī, ko savai dziesmai – veltījumam Sonorai Vaicei izvēlējies komponists Jānis Lūsēns.
Dzīvespriecīga un asprātīga latviešu komponistu teātra un kino mūzikas koncertprogramma ar teātra elementiem un labi pazīstamām melodijām ļaus piedzīvot lielisku vakaru, – gan smieties, gan aizdomāties, uzdodot sev jautājumus: vai dzīve, kuru dzīvojam, ir teātris? Dziedās, dejos un gandrīz kā modes skatē mainīs kostīmus arvien iedvesmojošie, dziedošie un dejojošie, skatītāju iemīļotie solisti, kuru daudzpusīgo skatuves talantu skatītāji jau iepazinuši no mūsu izrādēm:
operdīva Sonora Vaice (soprāns)
Jolanta Strikaite (soprāns), Patrīcija Kozlovska (soprāns)
Emīls Kivlenieks (tenors), Nauris Indzeris (baritons)
Terēze Knauere, Ģirts Bisenieks (dejotāji)
Raimonds Ozols (vijole), Matīss ŽiIinskis (klavieres)
Operetes teātra orķestra kameransamblis
diriģents Atvars Lakstīgala
Atbilstoši novembra noskaņām, ieskanēsies arī nacionālpatriotiskā stīga, bet vienlaikus tā būs vitāla, relaksējoša un sirsnīgi pozitīva programma ar spilgtiem klasiskās un rokmūzikas vijoļspēles virtuoza, neatkārtojami samtainā vijoles skanējuma īpašnieka, klausītāju apbrīnotā Raimonda Ozola muzikālajiem akcentiem.
Brodvejas džeza stilistikā programmu iekrāsos arī jaunais pianists Matīss Žilinskis. “Matīsa talants ir unikāls, jo tajā apvienots vienlaicīgi pianists, improvizators un komponists. Trīs vienā. Spēlēt tikai no notīm arī ir jāmāk, bet komponēt un improvizēt reālā laikā – tā ir unikalitāte, tādu nemaz Latvijā un Baltijā daudz nav, īpaši klavierspēlē,” par viņu izteicies džeza pianists Raimonds Petrauskis.
Zigmara Liepiņa, Kārļa Lāča, Raimonda Paula, Jāņa Lūsēna, Elgas Īgenbergas, Induļa Kalniņa, Aleksandra Kublinska u.c. autoru dziesmas.
Horeogrāfe Ieva Kemlere, kostīmu mākslinieces Elita Milta-Niedrāja un Vita Radziņa, scenogrāfe Ineta Sipunova, grima māksliniece Liāna Repule.
Biļetes: https://ej.uz/biļetes-manos-dzintara-sapņos

Maksima Trivaškeviča stand-up izrāde "STĀSTĪŠU JOKUS"
2024-11-09 18:00 - 19:00 | Valmieras Kultūras centrs, Rīgas iela 10, Valmiera, Latvija
Maksims Trivaškevičs laiž klajā savu ceturto soloizrādi „Stāstīšu jokus”! Programmas ietvaros stundas garumā notiks tieši tas, kas rakstīts izrādes nosaukumā. Izrādē iekļauti joki, kas tapuši pandēmijas aizsegā.
Mazliet garāka, mazliet smieklīgāka un ar nedaudz vairāk klusuma brīžīem nekā Maksima iepriekšējā stand- up komēdijas izrāde „Latviešu komiķis”, kuru atzinīgi novērtēja vairāki desmiti tūkstoši skatītāji.
Interneta vidē M. Trivaškeviča stand- up priekšnesumi ieguvuši vairāk kā pusmiljonu skatījumu, kļūstot par dažiem no populārākajiem video, kur cilvēks runā latviski.
Maksims Trivaškevičs ir viens no Latvijā pieredzējušākajiem un aktīvākajiem komiķiem. Papildus jokiem, ieguvis arī sertificēta fizioterapeita kvalifikāciju, kas viņa izrādes padara par pilnvērtīgiem smieklu terapijas seansiem.
Pasākuma dress code- drēbes. Derēs jebkādas, bet, jo melnākas, jo labāk.

ATCELTS! "Citi Zēni" / Esmeralda. "Jauna Jauda"
2024-11-08 19:00 - 21:30 | Valmieras Kultūras centra lielā zāle, Rīgas iela 10, Valmiera, Latvija
ATCELTS! Pasākums atcelts – iegādātās biļetes var atgriezt “Biļešu Paradīze” kasēs. Organizatori atvainojas par sagādātajām neērtībām!
***
8. novembrī plkst. 19.00 gaidīsim Tevi koncertu cikla “Jauna Jauda” trešajā koncertā! Tajā uz Valmieras Kultūras centra skatuves kāps grupa “Citi Zēni” un Esmeralda.
Grupa “Citi Zēni” koncertā izpildīs gan līdz šim lielākos hitus “Lieka Štuka”, “Limuzīns uz Krīta”, “Baļļīte”, “Vienmēr kavēju”, “Eat Your Salad” un citas populārākās dziesmas, gan arī dziesmas no otrā studijas albuma “Cits Līmenis”. Tas būs muzikāls un vizuāls notikums visai ģimenei!
Grupa “Citi Zēni” pārstāvējuši Latviju 66. Eirovīzijas dziesmu konkursā, ieguvuši vairākas Latvijas mūzikas ierakstu gada balvas “Zelta Mikrofons” kā arī 2022. gadā uzvarējuši latviešu pop un rok dziesmu aptaujā “Muzikālā Banka”. Grupas dziesma “Eat Your Salad” ir Latvijas vēsturē visvairāk atskaņotā popdziesma digitālajās straumēšanas platformās ar vairāk nekā 7 miljoniem klausījumu.
Par pasākuma pirmo cēlienu rūpēsiesEsmeralda (īstajā vārdā Laura Melbārde) – dziedātāja, mūzikas un vārdu autore, producente, kura šogad sevi Latvijas mūzikas pasaulē pieteikusi ar apņemšanos – līdz gada beigām, katru mēnesi izlaist dziesmu.
Esmeralda savā mūzikā dalās ar ieskatu viņas dzīves pieredzē, kurā viņa runā par dažādām tēmām – gan personīgām attiecībām, gan mentālo veselību, pašrūpi, apzinātību, kā arī citiem sociāli nozīmīgiem tematiem. Esmeralda kopā ar grupu “OLAS” pavasarī izlaida dziesmu “Nārnija”, kura (noteikti būs) šīs vasaras karstākais hits.
Ieeja bērniem līdz 6 gadu vecumam (ieskaitot) bez maksas, neaizņemot atsevišķu sēdvietu.

"Pepijas dziesmas"
2024-11-03 16:00 - 17:00 | Valmieras Kultūras centra lielā zāle, Rīgas iela 10, Valmiera, Latvija
Pepilota Viktorija Rullgardīna Kristaminta Eiframa meita Garzeķe, jeb vienkārši Pepija, Tomijs un Annika jau vairākkārtīgi ir redzēti uz dažādām skatuvēm, filmās un animāciju filmās. Arī 2002.gadā, kad Latvijas Nacionālajā teātrī savu pirmizrādi piedzīvoja mūzikālā izrāde “Pepija Garzeķe” ar komponista Arņa Medņa brīnišķīgi aizraujošo dziesmu ciklu.
Teju ikvienam ir zināms, ka Pepija ir meitene, kuras mati ir burkānu krāsā un cieti pītās biželes slejas katra uz savu pusi. Tomēr tikai retais atceras, ka Pepija savu ērmīgo tērpu ir veidojusi pati – kleita klāta krāsainām lupatiņām, garās zeķes dažādās krāsās un Pepijas tēta Dienvidamerikā pirktās kurpes tikai tik vien kā vairākus izmērus par lielu… Šādu tēlu gribas satikt vēl un vēl!
Stāstu par Pepiju – meiteni, kuras “māmiņa ir eņģelis un tētis nēģeru karalis” – nav iespējams izstāstīt bez jautrības un smiekliem! Arnis Mednis savā mūzikā ļauj ieskanēties Pepijas izcili interesantajai personībai! Atbalstot komponistu, Latvijas Jaunatnes teātris izdziedās un izpēlēs šo stāstu dziesmu spēlē “Pepijas dziesmas”! Koncertuzvedumā piedalīsies Ieva Sutugova, Miks Galvanovskis, Sandija Misika, Māris Skrodis, Jānis Kirmuška un Pēteris Galviņš.
Nāc priecāties, smiet, dziedāt un diet kopā ar Latvijas Jaunatnes teātri! Tiekamies koncertuzvedumā!
Koncertuzvedums paredzēts skatītājiem no 5 gadu vecuma. Biļete jāiegādājas katram pasākuma apmeklētājam.

TDA "Gauja" 80 gadu jubilejas ieskaņas koncerts ""Gaujas" stāsti"
2024-11-02 18:00 - 19:30 | Valmieras Kultūras centra lielā zāle, Rīgas iela 10, Valmiera, Latvija
Ar koncertu “”Gaujas” stāsti” 2.novembrī plkst.18.00 Valmieras Kultūras centrā TDA “Gauja” ieskandinās savu 80.jubilejas sezonu. Šogad izskanēs jau 10. šāda veida koncerts, kas aizsākās ar piemiņu TDA „Gauja” ilggadējai vadītājai Vairai Dundurei, bet turpinās kā tradīcija katru gadu iepriecināt deju mīlošo Valmieras publiku ar krāsainu sniegumu TDA “Gauja” sastāvu un draugu kolektīvu kopīgā izpildījumā. Šoreiz tiks izdejotas 30 krāšņas latviešu skatuviskās dejas un stāstīti “Gaujas” īpašie stāsti.
Koncertā piedalīsies: TDA “Gauja”, TDA “Teiksma”, TDA “Kalve”, TDA “Dardedze”, TDA “Ritenītis”, VPDK “Gauja”, VPDK “Teiksma”, VPDK “DE Teiksma”, VPDK “Pūrs” un SDK “Gauja FIX”.
Biļetes: 5-8 EUR, ar Valmieras kultūras karti 1 EUR atlaide. Ar Goda Ģimenes karti – 20% atlaide. Biļetes var iegādāties “Biļešu Paradīzē”.

Stand-up komēdija "Stūrgalvis"
2024-10-30 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Pannas Teātris un skatītājiem piedāvā jaunu izrādi – stand-up komēdiju “Stūrgalvis” ar aktieri Aināru Ančevski galvenajā un vienīgajā lomā. Valmieras Kultūras centrā izrāde būs skatāma 30.oktobrī.
Pēc vīrišķības testa veikšanas pazīstamajā komēdijā “Mačo”, nu Ainārs kopā ar režisoru Juri Rijnieku un autori Justīni Kļavu pievērsīsies aktuālai tēmai – dzīvošanai un izdzīvošanai mūsu skarbajā realitātē, lai saprastu kur paliek mūsu nauda!
Jaunās izrādes varonis ir jauks puisis – vīrs, ģimenes galva un divu bērnu tēvs, tikai drusku stūrgalvīgs, jo dara darbu par pus velti un samierinās, jo šis darbs viņam patīk. Varbūt tas ir tāds savāds likums, ka normāli tiek apmaksāts tikai darbs, kas nenormāli riebjas, bet tas, kas patīk – nē?
– Rīt atkal uz to stulbo darbu jāiet… – šī ir visu laiku visbiežāk dzirdētā frāze svētdienas novakarēs.
Varbūt šis puisis ir dīvains, jo maksā nodokļus un pats arī tos aprēķina, pie tam pilnīgi par velti. Viņš ir no tiem, kas rada prieku svētkos citiem, bet mājās mēģina sievai prezentēt pētījumu par mīlestības būtību: vai mīlas daudzumam ir loģiska saikne ar sievas kurpju pāru skaitu skapī? Dzīvē viss griežas ap naudu. Tu esi tik vērts, cik daudz tev kas pieder. Un ja nu tev pieder tikai atziņa, ka var būt vēl sliktāk?
Aināra Ančevska latviešu puisis aicina pacelt pēcpusi no dīvāna un paskatīties, vai apkārt ir kas tāds, ko nevar izmērīt naudā, lai dzīvotu dzīvi sev un saviem mīļajiem un tam arī tērētu pilnīgi visu savu naudu.
Izrādes radošais sastāvs:
režisors un līdzautors Juris Rijnieks, dramaturģe Justīne Kļava, scenogrāfs Ivars Noviks un Izrāžu apvienības „Panna” komanda.
Biļetes Biļešu Paradīzes kasēs

NBS Štāba orķestra koncerts "Diriģenta benefice"
2024-10-29 19:00 - 20:20 | Valmieras Kultūras centra lielā zāle, Rīgas iela 10, Valmiera, Latvija
Šī gada oktobrī Nacionālo bruņoto spēku Štāba orķestris ar trīs koncertiem “Diriģenta benefice” turpinās savu jau septembrī uzsākto koncertsezonu. Orķestra koncerti notiks 29. oktobrī plkst. 19.00 Valmieras Kultūras centrā, 30. oktobrī plkst. 18.00 Mālpils Kultūras
centrā un 31. oktobrī plkst. 19.00 Rīgas Latviešu biedrības namā.
Kā īpašs notikums šajos koncertos Nacionālo bruņoto spēku Štāba orķestra mūziķiem būs uzstāšanās kopā ar viesdiriģentu – ilggadēju mūziķi, pedagogu, ar starptautisku pieredzi bagāto diriģentu atvaļināto kapteini Pēteri Rudzīti. Viesdiriģents Pēteris Rudzītis ir pazīstams
ar savu emocionālo, daudzveidīgu raksturu piesātināto diriģēšanas stilu, un ir iedvesmojis mūziķus un klausītājus gan Latvijā, gan ārvalstīs.
“Mēs ar nepacietību gaidām šo sadarbību ar viesdiriģentu Pēteri Rudzīti, jo viņa radošā personība nepārprotami sniegs mūsu mūziķiem jaunu māksliniecisko redzējumu un klausītājiem emocionālo pārdzīvojumu“, stāsta Nacionālo bruņoto spēku Štāba orķestra priekšnieks kapteiņleitnants Guntis Kumačevs.
Šoreiz koncerta programmā tiks atspoguļoti dažādi mūzikas stili, aptverot vairāku gadsimtu ilgu mūzikas vēsturi. Koncertu atklās Georga Frīdriha Hendeļa (Georg Friedrich Händel) svīta “Karaliskā uguņošanas mūzika” (Music for the Royal Fireworks). Koncerta turpinājumā, virzoties cauri gadsimtiem, dzirdēsim Ludviga van Bēthovena (Ludwig van Beethoven) klasiski romantisko mūzikas noskaņojumu, Čārlija Čaplina (Charlie Chaplin) smeldzes pilno skaņu gammu, kā arī leģendārā komponista, aranžētāja un orķestra vadītāja Džeimsa Lāsta (James Last) kompozīcijas. Gaidāma arī aizrautīga tikšanās ar vairākiem solistiem – publikai jau labi zināmo Nacionālo bruņoto spēku Štāba orķestra spožo klarnetistu virsseržantu Guntaru Gedroicu, Londonas Karaliskās Mūzikas koledžas un Jāzepa Vītola Latvijas Mūzikas akadēmijas absolventi un Zemessardzes orķestra saksofonisti Agniju Silicku, kā arī ilggadējo Nacionālo bruņoto spēku Štāba orķestra koncertmeistaru trompetistu atvaļināto virsseržantu Aināru Bāliņu.
Nacionālo bruņoto spēku Štāba orķestris ir dibināts 1992. gada 3. februārī, un tā ir viena no atpazīstamākajām Latvijas armijas vienībām. Sabiedrībā orķestris visbiežāk asociējas ar valstī nozīmīgiem svētkiem un sarīkojumiem. Orķestra darbībā ir apvienotas vairākas funkcijas – ceremonijas, parādes, defilē programmu demonstrējumi, orķestra un kameransambļu koncerti. Pastāvēšanas laikā Nacionālo bruņoto spēku Štāba orķestris ir piedalījies daudzos starptautiskos un pasaulē ievērojamos militārās mūzikas festivālos, kā arī sadarbojies ar atpazīstamiem diriģentiem, solistiem un kameransambļiem.
Koncerti tiek rīkoti sadarbībā ar Valmieras Kultūras centru, Mālpils Kultūras centru un Rīgas Latviešu biedrību.
Turpinot Nacionālo bruņoto spēku Štāba orķestra tradīcijas, ieeja koncertos ir bez maksas. Uz koncertu Valmierā aicinām iepriekš saņemt ieejas kartes Valmieras Kultūras centra kasē. Tālrunis – 64207207.
Nacionālo bruņoto spēku Štāba orķestra sociālo tīklu konti:
Facebook: @nbsstabaorkestris
Instagram: @nbsstabaorkestris
YouTube: NBS Štāba orķestris
Informāciju sagatavoja:
kapteiņleitnants Guntis Kumačevs
Nacionālo bruņoto spēku Štāba orķestra priekšnieks

Izrāde jauniešiem “Konklāvs”
2024-10-28 13:00 - 14:00 | Valmieras Kultūras centra lielā zāle, Rīgas iela 10, Valmiera, Latvija
28.oktobrī plkst.13.00 Valmieras Kultūras centrā izrāde jauniešiem “Konklāvs”.
Virs Vatikāna paceļas balti dūmi – konklāvs ir ievēlējis pāvestu. Tikmēr Rīgā, Baznīcas ielā 9/11 piestāj policijas busiņš.
Lēmums par speciālās izmeklēšanas darbības – speciālā izmeklēšanas eksperimenta veikšanu neatliekamā kārtībā:
Valsts policijas Rīgas reģiona pārvaldes Jūrmalas iecirknī 2020. gada 14. janvārī tika uzsākts kriminālprocess ar lietas Nr.5248542527 par to, ka 2020. gada 14. janvārī tika iegūtas ziņas par narkotisko vielu nelikumīgu realizāciju Rīgas reģiona teritorijā. Liecinieks savās liecībās norāda, ka pazīst vīrieti ar segvārdu “Konklāvs”, kurš nodarbojas ar narkotisko vielu-marihuānas realizāciju. Šā brīža pirmstiesas procesa stadijā ir radušies izmeklēšanai labvēlīgi apstākļi, kas ļauj nekavējoties veikt kriminālprocesuālās darbības narkotisko vielu nelegālas aprites apkarošanai, vienlaicīgi pārtraucot personu noziedzīgās darbības.
Izrāde “Konklāvs” ir krimināls detektīvs, kas balstīts Klāva Kristapa Košina personiskajā, dokumentālajā stāstā par atkarībām šī vārda visplašākajā nozīmē. Izrāde ir Klāva diplomdarbs, absolvējot Latvijas Kultūras akadēmijas “Dramatiskā teātra režijas mākslas” kursu.
Izrāde tapusi ar Latvijas Kultūras akadēmijas, Eduarda Smiļģa teātra muzeja un Valsts Kultūrkapitāla fonda atbalstu.
Izrāde 2021. gadā saņēmusi Spēlmaņu nakts balvu par nebijušu atkailinātu patiesības pakāpi, par galvenā varoņa pašatklāsmes ceļu, kurā no izmisuma dzīlēm piedzimst viņa laikabiedriem noderīgas atziņas.
Režisors: Klāvs Kristaps Košins
Dramaturģija: Diāna Kondraša, Klāvs Kristaps Košins
Scenogrāfija, kostīmi, video: Apvienība Grāfienes – Marianna Lapiņa, Dace Ignatova, Justīne Jasjukeviča
Muzikālās partitūras autors: Viktors Roze
Gaismu mākslinieki:Niks Cipruss, Andris Landaus
Kustību konsultante:Laura Gorodko
Izpildproducente: Anna Ulberte
Producenti: DDT, LKA
Izrādes ilgums: 1 stunda
Biļetes cena: 12 EUR. Pedagogiem, kuri pavada skolēnu grupu, ieeja bez maksas.

Brīvdienu komēdija svingeru ritmos "Lielguļamā gulta"
2024-10-27 18:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
Filmas “Svingeri” autore Rasa Bugavičute – Pēce kopā ar radošo komandu skatītājiem veido izrādi svingeru ritmos “LIELGUĻAMĀ GULTA”.
Kad pāru attiecībās jaušā nejaušībā iezogas ikdienas garlaicība, dzīvesbiedri vēlas mēģināt ko nebijušu-atrast vēl vienu pāri pikantam un neparedzamam randiņam. Ko darīt, ja ierodoties uz svingeru ballīti, Tu ieraugi savu pagātnes mīlestību? Kā būt, ja pēkšņi sakarsušais prāts grib atrisināt visu tūliņ un tagad? Uzticot savas problēmas svešiniekam, mēs spējam atklāt par savu dzīvi daudz vairāk kā “savējiem”. Bet vai tiešām svešinieki vienmēr ir sveši? Amizanti, pikanti, nervus kutinoši apstākļi kuriozā komēdijā “Lielguļamā gulta”!
Lomās: Madara Botmane, Lauris Dzelzītis, Inga Misāne – Grasberga, Edgars Pujāts un Ģirts Liuziniks.
Autore – Rasa Bugavičute-Pēce | Režisors: Klāvs Knuts – Sukurs
Kostīmi: Madara Botmane

Ivo Fomina koncerts "Mans ceļš"
2024-10-26 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
26.oktobrī plkst.19.00 Valmieras Kultūras centrā ar koncertprogrammu “Mans ceļš” viesosies Ivo Fomins.
Grupas sastāvā:
Ivo Fomins (vokāls)
Roberts Dinters (ģitāra)
Kristaps Eihvalds (basģitāra)
Ēriks Hanzovskis (bungas)
Kā saka Ivo Fomins, vienmēr ir prieks atgriezties Valmierā – pilsētā, kur viņu gaida un visām dziesmām zina vārdus. “Publika ir tā, kas ļauj radīt jaunas dziesmas. Un šobrīd top jauna dziesma, kuras pirmatskaņojums, visticamāk, savu pirmatskaņojumu piedzīvos tieši Valmierā!”
Koncertprogramma ar nosaukumu “Mans ceļš” ir bagāta ar savu neparasto vizuālo tēlu. Projekcijas, ko veidojusi Laura Rožkalne, ir kā punktiņš uz “i”. Tās papildina un paspilgtina dziesmām krāsas. Koncerts citā kvalitātē un lidojumā. Tiekamies rudenī!

Starptautiskā folkloras festivāla "Baltica 2025" Valmieras, Valkas, Cēsu un Smiltenes novadu skate
2024-10-26 11:00 - 13:00 | Kocēnu kultūras nams, Alejas iela 3, Kocēni
26.oktobrī plkst. 11.00 Kocēnu Kultūras namā Starptautiskā folkloras festivāla “Baltica 2025” Valmieras, Valkas, Cēsu un Smiltenes novadu skate

Arturs Gruzdiņš, "Knīpas un Knauķi" koncertuzvedumā “Drošības festivāls”
2024-10-25 19:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
Drošība ir kas tāds, ko mēdzam piemirst attiecībā uz sevi, bet atceramies, kad sākam rūpēties par kādu citu. “Drošības festivāls” ir mūziķa, “X-faktora” pirmās sezonas uzvarētāja Latvijā un divu bērnu tēta Artura Gruzdiņa debija bērnu mūzikā, būtiskas drošības tēmas savijot vienotā stāstā, kas bērniem un vecākiem atgādina par uzmanību dažādās dzīves situācijās. Kā uzvesties pie ūdens? Kas var atgadīties, ja karstā dienā aizmirstas par sauļošanās krēmu? Pa kādu tālruņa numuru var izsaukt glābējus? Vai noteikumi jāievēro tikai bērniem? Un galu galā – vai pasaule nebūtu drošāka, ja mēs visi prastu būt pieklājīgi, spētu atvainoties un samīļoties?
Koncertuzvedumā izcilās horeogrāfes Lienes Gravas dejās un “Rīgas pantomīma” mākslinieciskā vadītāja Uģa Toča režijā Arturs Gruzdiņš kopā ar vokālās studijas “Knīpas un Knauķi” dziedātājiem iedzīvina albuma “Drošības festivāls” jau iemīļotos skaņdarbus, atgādinot par drošību šķērsojot ielu, elektrības viltībām, ķiverēm un aizsargiem, pieklājību un ugunsdzēsēju, kurš ir visdrosmīgākais visā pasaulē. Un ne tikai!
“Drošības festivālā” satiksi arī ar Stopiņu Astoņstūri – vienu no ceļazīmju ģimenes nopietnākajiem brāļiem. Vai šodien pamanīji ceļa zīmes, kurām devies garām? Viņas gan Tevi noteikti pamanīja! Kurš paskatījās pa kreisi un pa labi, kurš iedeva mammai roku, kurš aizskrēja uz upmalu bez peldvestes vai aiztraucās garām uz skrejriteņa bez ķiveres. Taču Stopiņš Astoņstūris nav ieradies, lai rakstītu soda kvītis. Viņš ir vienīgais supervaronis pasaulē, kurš atgādina, kā katram pašam paveikt visgrūtāko varoņdarbu pasaulē – pareizajā laikā apstāties.
Taču ko darīt, ja ne visur apstāties palīdz stop zīme? Kā pašam saprast, kad uzmanīties?
Izdevniecībā “Latvijas Mediji” iznākusi arī Artura dzejoļu grāmata un krāsojamā grāmata par drošības tēmu, jo par to runāt, dziedāt un zīmēt var daudz. Kādam varbūt paliks atmiņā asie suņa zobi ilustrācijā, citam – lipīgais piedziedājums dziesmā vai aktīvā deja uzvedumā. Galvenais, lai padoms īstajā brīdī atrod īsāko ceļu pie Tevis, taviem brāļiem un māsām, draugiem un vecākiem. Jo par drošību mēs runājam tāpēc, ka mums rūp, kas notiek ar otru. Un tas laikam ir vissvarīgākais.
Droši – tas nav pārdroši
Droši – tas nav nedroši
Droši – tas ir vaļā acīm skaties visur moži
Droši – tas nav ātri
Droši – tas nav lēni
Droši – tas ir visu paspēsim bez steigas bērni!
Koncertuzveduma mērķauditorija: ~3 līdz ~12 gadus veci bērni.

Koncertprogramma "Ārijas Elksnes" dzīves melodijas
2024-10-19 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
ĀRIJAS ELKSNES DZĪVES MELODIJAS Valmieras Kultūras centrā 19.oktobrī 19.00.
Ārija Elksne – ir visu laiku populārākā latviešu dzejniece. Viņas dzīves stāsts ir leģendām un pravietiskiem notikumiem apvīts. Koncertuzvedums ļaus vēlreiz izdzīvot to, kas dzejniecei bija svarīgs – skaistā un vienotā dziesmu, dzejas un atmiņu izrādē.
“Ļoti būtu gribējusi dzīvē satikt Āriju. Tādi harizmātiski cilvēki kā viņa, dzimst reti. Viņa ir dzejniece ar smalki izkoptu dzejas valodu, ļoti skaidru vērtību sistēmu, lielu egregoru un lielu, lielu talantu.” – tā par Āriju Elksni, Laila Ilze Purmaliete, kura arī ir šī uzveduma iedvesmotāja.
Koncertuzvedumā piedalās, kā īpašais viesis, komponists – Uldis Marhilevičs, dziedātāja un komponiste – Laila Ilze Purmaliete, aktrise – Dace Bonāte (kura iejutīsie dzejnieces tēlā), aktieris un dziesminieks – Juris Hiršs, Mārtiņš Brūveris vai Emīls Kivlenieks, aktieri un vadītājs – Lauris Subatnieks, dziedātāja – Ieva Sutugova, pianists – Anatolijs Livča, ģitārists – Jānis Kalniņš, bundzinieks – Uģis Krūskops, vijolnieks – Aleksejs Bahirs.
Valmierā koncertuzvedumam pievienosies sieviešu koris “Jumara” diriģentes Ingas Zirnes vadībā.
Koncertuzvedumā skanēs dažādu komponistu dziesma ar Ārijas Elksnes vārdiem – Raimonda Paula, Ulda Marhileviča, Raimonda Paula, Māra Lasmaņa, Zigmara Liepiņa, Aivara Hermaņa, Raimonda Paula, Harija Užāna, Jura Hirša, Pētera Stutāna un Lailas Ilzes Purmalietes dziesmas.
No iemīļotām dziesmām uzvedumā skanēs tādas kā – “Lūgums”, “Kā caur pelniem”, “Par visu maksāju es dārgi”, “Jau atkal jubileju svētam”, “No vienas mūžības uz otru ejot”, “Viss, kas bija, bij no tīra vējā”, “Mantojums”, “Cik skaistas dekorācijas”, “Ko tu tā skaties manī”, “Man aprīlī ir jābūt mājās” …, kā arī būs jaunas dziesmas, ko sacerējusi Laila Ilze Purmaliete īpaši šim koncertuzvedumam.
Biļetes – “Biļešu paradīzē”

Jauktā kora “Valmiera” jubilejas koncerts
2024-10-19 18:00 - 19:30 | Upīša ielas paviljons
Jauktais koris “Valmiera” ar prieku aicina uz savu 50 gadu jubilejas koncertu. Šajā īpašajā vakarā koris kopā ar māksliniecisko vadītāju Mārtiņu Klišānu, diriģenti Līgu Ādamsoni un izciliem Latvijas mūziķiem iekrāsos jaunas muzikālās nokrāsas.
Koncerta pirmā daļa ieskanēsies Argentīnas tango ritmos, korim izpildot Martina Palmeri “Buenosairesas mesu”. Vakara otrajā daļā klausītājus priecēs mūsdienu latviešu komponistu skaņdarbi, kā arī ekskluzīvs Andra Vilkasta dziesmas “Mūzikā spēks” pirmatskaņojums – īpaša dāvana korim “Valmiera” jubilejā.
Kopā ar kori neaizmirstamu muzikālo piedzīvojumu radīs izcilie Latvijas mūziķi – akordeonists Māris Rozenfelds, pianists Artūrs Mitrēvics un stīgu instrumentu ansamblis (Kristiāna Krūskopa, Ivars Brīnums, Artūrs Gailis, Kārlis Klotiņš un Viktors Stankevičs).
Koncerts 19.oktobrī plkst.18.00 norisināsies Valmierā, radošajā un mājīgajā “Upīša ielas paviljonā”, Ziemeļu ielā 11.
Nāc un svinēsim kora “Valmiera” jubileju kopā!
Biļetes jau pieejamas “Biļešu Paradīze” kasēs, kā arī pirms koncerta tās būs iespējams iegādāties pasākuma norises vietā.

Žiga ceļojumu jubilejas tūre. Grāmatas prezentācija
2024-10-19 12:00 - 13:30 | Valmieras Kultūras centrs, Rīgas iela 10, Valmiera, Latvija
19.oktobrī plkst.12.00 Valmieras Kultūras centrā Žiga ceļojumu jubilejas tūre. Grāmatas prezentācija. Ieeja: 15 EUR

Žakī Molāra un Fransuā Kornelū kvarteta (Francija) "ENTRE LES TERRES" koncerts
2024-10-13 17:00 - 18:30 | Valmieras Kultūras centrs, Rīgas iela 10, Valmiera, Latvija
​13.oktobrī plkst.17.00 Valmieras Kultūras centra Mazajā zālē norisināsies Žakī Molāra un Fransuā Kornelū kvarteta (Francija) “ENTRE LES TERRES” (“STARP ZEMĒM”) koncerts.​
Žakī Molārs, vijole, oriģinālkompozīcijas
Fransuā Kornelū, baritona saksofons, orģinālkompozīcijas
Katrīna Delonē, klarnete
Vensāns Kurtuā, čells
Pēc vijolnieka Žakī Molāra un saksofonista Fransuā Kornelū iniciatīvas izveidots akustiskais kvartets “Entre les terres” (“Starp zemēm”) kopj unikālu valodu tradicionālās mūzikas, džeza, kamermūzikas un improvizācijas krustcelēs. Mūzikls citur, kur mēs uztveram pazīstamās un mūžīgās Bretaņas, Balkānu, Āfrikas un Indijas mūzikas atbalsis.
Ž. Molārs, vijolnieks un komponists, apliecina sevi kā vienu no cienījamākajiem Bretaņas reģiona mūziķiem, kurš nenogurstoši kopj ķeltu mūzikas tradīcijas. F. Kornelū, savukārt, ir izstrādājis unikālu baritona saksofona skanējumu savā vairāk nekā četrdesmit gadu ilgas karjeras džeza un dažādu stila improvizētās mūzikas jomā. Abi mūziķi šajā kvartetā ir aicinājuši pievienoties Katrīnu Delonē, klarnetes spēles virtuozi, kura izpilda no kamermūzikas līdz pat laikmetīgās mūzikas repertuāram, ieskaitot muzikālo improvizāciju žanru, un Vensānu Kurtuā, kurš pazīstams kā čellists-pētnieks, kuru saista Eiropas mūzikas tradīcijas.
Koncertu piedāvā Francijas institūts Latvijā sadarbībā ar Valmieras Kultūras centru. Pasākums norisinās ar Adami, Spedidam un AJC atbalstu.
Ieeja: 15 EUR. Ar Valmieras kultūras karti 1 EUR atlaide.

"Autobuss debesīs" jubilejas koncerts "Sitiet bungas, mani mīļie"
2024-10-12 18:00 - 19:30 | Valmieras Kultūras centra lielā zāle, Rīgas iela 10, Valmiera, Latvija
Šī gada rudenī, svinot savu 25 gadu jubileju, viena no pazīstamākajām latviešu mūzikas grupām «Autobuss debesīs» dosies īpašā jubilejas koncerttūrē, izpildot gan iemīļotās Imanta Kalniņa dziesmas, gan daudzus pašu grupas dalībnieku skaņdarbus, kas tapuši daudzu gadu garumā. Gaidāmi arī pirmatskaņojumi!
Koncerta pirmajā daļā izskanēs vēl arī nedzirdētas kompozīcijas, savukārt koncerta otrā daļa paredzēta kā sadziedāšanās ar klausītājiem, programmā iekļaujot visiem zināmās dziesmas «Ir tikai tveice», «Sitiet bungas, mani mīļie», «Ar straumēm uz jūru», «Lilioma dziesma», «Tev nebija laika», «Es rakstīšu»,”Manu Eņģel”, “Autobuss debesīs” u.c.
Grupas solists Marts Kristians Kalniņš dalās ar sajūtām par gaidāmo koncertu: “Laiks! Laiks ir cilvēka izdomāta mērvienība, jo pašiem šķiet, ka tas bija nupat – brīdis, kad piedzima ideja par grupu “Autobuss Debesīs”. Mūsu svētkos vislielākais atbalsts ir mūsu mūzikas uzticamie klausītāji 25 gadu garumā, ar kuriem pēc ilgāka laika mēs varēsim atkal satikties un sadziedāties! Es no sirds priecājos, ka šajos koncertos mums pievienosies mūsu sākotnējie grupas ‘’Autobuss debesīs’’ dalībnieki Andrejs Grimms (ģitāra) un Zviedrijā dzīvojošais Ervings Znotiņš (taustiņinstrumenti). Tiekamies! Sadziedam! Sadejojam!”
Grupa «Autobuss debesīs» tika izveidota 1998.gadā, kad bijušie skolas biedri – Marts Kristiāns Kalniņš un Emīls Zilberts nolēma īstenot sen lolotu sapni un nodibināja grupu, kuras repertuāra pamatā bija Imanta Kalniņa mūzika – gan populārākās dziesmas no dažādiem komponista daiļrades posmiem, gan īpaši sacerējumi tieši šim izpildītāju sastāvam. Grupas «Autobuss debesīs» 25 gadu repertuāra klāstā ir tapuši seši skaņu ierakstu studijas albumi, kuros iekļautās dziesmas šo gadu laikā kļuvušas ne vien par plaši pazīstamām melodijām, bet arī izturējušas laika pārbaudi un kļuvušas par nozīmīgu laika simbolu. Mākslinieki ir koncertējuši teju visā Latvijā, muzicējuši vairākās Eiropas valstīs un ASV, piedalījušies daudzos liela mēroga pasākumos
Šo koncerttūri pavadīs īpašs fakts – grupas pirmā studijas albuma un dziesmas “Sitiet bungas,mani mīļie” teksta autors ir dzejnieks Viks (Viktors Kalniņš), kurš šogad atzīmēs 85 gadu jubileju.
Vairāk informācijas: +371 29131458

Groziņu vakars ar UFO un draugiem, DJ Japāni
2024-10-11 20:00 - 23:00 | Kocēnu kultūras nams, Alejas iela 3, Kocēni
11.oktobrī plkst.20.00 Kocēnu Kultūras namā groziņu vakars ar UFO un draugiem, DJ Japāni. Ieeja: 20 EUR

Situāciju komēdija "Glābjas, kas var..."
2024-10-11 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Pašmāju kriminālseriālu zvaigzne Andris Daugaviņš debitē Reja Kūnija komēdijas “Glābjas, kas var…” jauniestudējumā
Šoruden pie skatītājiem visā Latvijā dosies pasaulslavenā angļu komēdiju meistara Reja Kūnija luga “Glābjas, kas var…” (oriģinālvalodā “Run for your wife”). Farsu lielmeistara iestudējumi liek smieties līdz asarām miljoniem skatītāju visā pasaulē, un šī luga nav izņēmums! “Glābjas, kas var…” ir kritiķu un skatītāju izcili novērtēts darbs, par ko autors ir saņēmis apbalvojumus ne tikai Eiropā. Pēc šīskomēdijas motīviem ir veidoti scenāriji filmām, kas ekrānos izrādītas daudzviet pasaulē. Turklāt tieši šī komēdija joprojām tiek uzskatīta par visilgāk izrādīto iestudējumu slavenajā Londonas Vestenda teātrī.
Uz skatuves vienuviet Džona Smita stāstu izdzīvos skatuves personības, kas komentārus neprasa – kriminālseriālu zvaigzne Andris Daugaviņš, lieliski aktieri – Lelde Dreimane, Rihards Lepers, Linda Kalniņa, Jānis Jarāns, kā arī režisors Valdis Pavlovskis un komiķis Edgars Bāliņš.
Tā kā komēdijas sižets ir aktuāls visos laikos un vietās, ļoti iespējams, aiz šiem kolorītajiem tēliem skatītāji spēs saskatīt kādu no saviem draugiem vai paziņām. Tajā pašā laikā komiski absurdās situācijas ļaus aizmirst ikdienas rūpes un dzīvot līdzi notikumiem, kuri iepriekš nebūs paredzami.
Sižeta galvenais varonis ir taksometra šoferis Džons Smits (Andris Daugaviņš).
Džons vadāja pasažierus gan dienā, gan, saprotams, arī naktī pēc iepriekš stingri sastādītagrafika. Nekā īpaša – jūs teiksiet? Tieši te sākas galvenā intriga! Jo Džons nebija tāds kā pārējie kolēģi – viņš vienlaicīgi dzīvoja divas paralēlas dzīves, uzturoties divās atšķirīgās dzīves vietās ar divām pavisam atšķirīgām sievām(Lelde Dreimane un Linda Kalniņa)! Tas viss ir iespējams, saprotams, ja turas pie stingri sastādīta grafika. Tā tas, neraisot ne mazākās aizdomas, būtu turpinājies mūžīgi, ja vien izmanīgais Džons Smits nebūtu iekūlies kautiņā, kā rezultātā smagi cieta viņa galva, un Smits atmodās slimnīcā. Stingrajā grafikā ietvertā pasaule sāka strauji ir pa vīlēm! Glābjot savu ādu, Smits sapinās centienos izskaidrot situāciju abām sievām. Melulavīna auga augumā. Izpalīdzot draugam, talkā ar savām blēdībām nāca Smitadraugs un kaimiņš(Rihards Lepers). Bet situācija kļuva vēl trakāka! Tostarp lai visu sarežģītu vēl vairāk, lietas izmeklēšanā iesaistās pat policisti (Jānis Jarāns un Valdis Pavlovskis). Nu vairs atliek tikai glābties! Bet varbūt tomēr vēl saglabāsies cerība rast kādu izeju? To skatītāji varēs noskaidrot, atnākot uz izrādi.
Izrādi Latvijas skatītājiem iestudējis režisors Valdis Pavlovskis un producents Jānis Kļaviņš.
Glābjas… Nē, nāk, kas var! Tas ir jāredz!

Īru deju šovs RHYTHM OF THE DANCE
2024-10-09 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Leģendārais īru deju šovs RHYTHM OF THE DANCE atzīmē savu 25. gadu jubileju un aicina Latvijas skatītājus uz savu iespaidīgo, grandiozo priekšnesumu 9. oktobrī Valmieras Kultūras centrā.
Tradicionālā ķeltu mūzika, folka un mūsdienu ritmu elementi, fascinējošās īru stepa dejas, dzīvā mūzika un valdzinošās solistu balsis – tas viss ir padarījis RHYTHM OF THE DANCE par vienu no populārākajiem un pieprasītākajiem deju šoviem pasaulē. 25 gadu laikā šovs ir apbūris vairāk nekā 7 miljonus skatītāju 50 valstīs. Mākslinieki sniedz vairāk nekā 200 izrādes gadā nemainīgi
pārpildītajās zālēs.
Skatītājus aizrauj dejā izteiktā Īrijas vēsture, kas pilna ar mītiem, viduslaiku leģendām un mūsdienu stāstiem. RHYTHM OF THE DANCE ir dejas, mūzikas, teātra, improvizācijas, mūsdienīgu specefektu un satriecoša skatuves apgaismojuma sintēze, kas ir pārsteidzoša savā
mērogā.
Deju kolektīvs piekopj autentiskās īru dejas tradīcijas, daloties ar skatītājiem šīs senās tautas kultūras pērlēs. Par to varēs pārliecināties ikviens, kurš Valmierā apmeklēs īru dejas izrādi RHYTHM OF THE DANCE. Jums tas vienkārši ir jāredz!

Starptautiskajai senioru dienai veltīts pasākums. Ieva Sutugova un Jānis Moisejs. Balle ar grupu "Blēži"
2024-10-06 16:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
6.oktobrī plkst.16.00 Valmieras Kultūras centrā notiks Starptautiskajai senioru dienai veltīts pasākums.

Jānis Moisejs un Ieva Sutugova koncertprogrammā “Dieva goda vārds”

Balle pie galdiņiem kopā ar grupu “Blēži”. Aicinām līdzi ņemt groziņu!

Ieeja bez maksas, iepriekš saņemot ieejas karti Valmieras Kultūras centra kasē. Tālrunis: 64207207.
